Վինի Թուխը գնում է հյուր

«Վինի Թուխը գնում է հյուր» ( ), խորհրդային նկարված մուլտիպլիկացիոն ֆիլմ, որ նկարահանվել է ռեժիսոր Ֆեոդոր Խիտրուկի կողմից «Սոյուզմուլտֆիլմ» ստուդիայում 1971 թվականին։

Ալան Ալեքսանդր Միլնի համանուն հեքիաթի հիման վրա նկարահանված երկրորդ մուլտֆիլմն է։

Շարքի մուլտֆիլմեր.
 Վինի Թուխ (1969)
 Վինի Թուխը գնում է հյուր (1971)
 Վինի Թուխը և հոգսերի օրը (1972)

Սյուժե 
Մի անգամ առավոտյան Վինի Թուխն առանց շտապելու զբոսնում է Դնչիկի հետ և հորինում նոր երգ։ Թուխի մոտ միտք է ծագում գնալ ինչ-որ մեկին հյուր։ Նրանք գնում են ինչ-որ ուղղությամբ՝ երգելով «Ով է գնում հյուր առավոտյան» երգը, որը հորինել էր Թուխը։ Վերջապես հասնում են Նապաստակի բնի մոտ։ Չնայած նրանք եկել են առանց հրավերի, Նապաստակը ընդունում է ընկերներին և հյուրասիրում մեղրով։ Թուխն ուտում է նապաստակի բոլոր պաշարները, ինչից հետո հանկարծ հիշում է, որ անհետաձգելի գործ ունի և փորձում է դուրս գալ, բայց մնում է դռան մեջ ուռած փորի պատճառով։ Նրան դուրս քաշելն անհնար է, և նապաստակն առաջարկում է սպասել մեկ շաբաթ, մինչև Թուխը նիհարի։ Այդ ժամանակ Թուխը փռշտում է, և նրա ներշնչելու հետևանքով նապաստակի բնի մուտքը լայնանում է, ինչից հետո նապաստակն ու Դնչիկը դուրս են քաշում Թուխին։ Այդ ժամանակ նա հասկանում է, որ չարժի չափից շատ մնալ հյուրընկալի տանը, որպեսզի չընկնի «անելանելի դրության» մեջ։

Դերերը հնչունավորել են

Մրցանակներ 
 1976 – ԽՍՀՄ Պետական մրցանակ, շնորհվել է ռեժիսոր Ֆեոդոր Խիտրուկին «Վինի Թուխ» մուլտֆիլմերի շարքի համար։

Երբ Ֆեոդոր Խիտրուկն այցելել է Դիսնեյ ստուդիա, Վոլֆգանգ Ռայտերմանը՝ 1968 թվականին լավագույն անիմացիոն կարճամետրաժ ֆիլմ անվանակարգում «Օսկար» մրցանակի արժանացած «Վինի Թուխը և հոգսերի օրը» մուլտֆիլմի հեղինակը, ասել է, թե ինքը խորհրդային տարբերակն ավելի շատ է հավանում, քան իր ստեղծածը

Այլ 
 1990-ական թվականներին տեսաերիզներով Twic Lyrec հրատարակությամբ թողարկվել են Վինի Թուխի մասին պատմող մուլտֆիլմերի վրա հիմնված աուդիոհեքիաթներ Ալեքսանդր Պոժարովի տեքստով։

Ծանոթագրություններ

Գրականություն

Արտաքին հղումներ 
 
 
 Винни-Пух — смотрели все, все, все Наш фильм.ру
 Կադրեր մուլտֆիլմից
 Մուլտֆիլմի հերոսների հուշարձանը Մոսկվայում

Խորհրդային մուլտֆիլմեր
«Սոյուզմուլտֆիլմ» ստուդիայի մուլտֆիլմեր
1971 մուլտֆիլմեր
Վինի Թուխ
Ֆեոդոր Խիտրուկի մուլտֆիլմեր